title: Nõukogu rakendusmäärus (EL) 2020/847, 18. juuni 2020, millega rakendatakse määrust (EL) nr 267/2012, milles käsitletakse Iraani vastu suunatud piiravaid meetmeid

text:
                  19.6.2020

                  ET

                  Euroopa Liidu Teataja

                  L 196/1

         NÕUKOGU RAKENDUSMÄÄRUS (EL) 2020/847,
         18. juuni 2020,
         millega rakendatakse määrust (EL) nr 267/2012, milles käsitletakse Iraani vastu suunatud piiravaid meetmeid
         EUROOPA LIIDU NÕUKOGU,
         võttes arvesse Euroopa Liidu toimimise lepingut,
         võttes arvesse nõukogu 23. märtsi 2012. aasta määrust (EL) nr 267/2012, milles käsitletakse Iraani vastu suunatud piiravaid meetmeid ja millega tunnistatakse kehtetuks määrus (EL) nr 961/2010, (1) eriti selle artikli 46 lõiget 2,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:

                     (1)

                     Nõukogu võttis 23. märtsil 2012 vastu määruse (EL) nr 267/2012.

                     (2)

                     Nõukogu leidis otsuse 2010/413/ÜVJP II lisa läbivaatamise põhjal, et piiravad meetmed tuleks säilitada kõikide selles sätestatud loetelus nimetatud isikute ja üksuste vastu, kui nende nimesid ei ole toodud kõnealuse otsuse VI lisas.

                     (3)

                     Nõukogu leidis samuti, et kümmet määruse (EL) nr 267/2012 IX lisa kannet tuleks ajakohastada.

                     (4)

                     Määrust (EL) nr 267/2012 tuleks seepärast vastavalt muuta,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EL) nr 267/2012 IX lisa muudetakse vastavalt käesoleva määruse lisale.

            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 18. juuni 2020

                  Nõukogu nimel

                  eesistuja

               A. METELKO-ZGOMBIĆ

            (1)  ELT L 88, 24.3.2012, lk 1.

            LISA
            Määruse (EL) nr 267/2012 IX lisa muudetakse järgmiselt.

                        1)

                        Pealkirja „I. Tuuma- või ballistiliste rakettide alastes programmides osalevad isikud ja üksused ning Iraani valitsust toetavad isikud ja üksused“ all asendatakse alapealkirja „A. Isikud“ all esitatud vastavad kanded järgmisega:

                                    Nimi

                                    Identifitseerimisandmed

                                    Põhjendus

                                    Loendisse kandmise kuupäev

                                    „8.

                                    Ebrahim MAHMUDZADEH

                                    Iran Electronics Industriesi (vt B osa nr 20) endine tegevdirektor Praegu relvajõudude sotsiaalkindlustusorganisatsiooni peadirektor.

                                    23.6.2008

                                    12.

                                    Mohammad Reza MOVASAGHNIA

                                    Samen Al A’Emmeh Industries Groupi (SAIG) (tuntud ka nime all Cruise Missile Industry Group) endine juht. See organisatsioon lisati loetellu ÜRO Julgeolekunõukogu resolutsiooniga 1747 ja on loetletud ühise seisukoha 2007/140/ÜVJP I lisas.

                                    26.7.2010

                                    25.

                                    Sayed Shamsuddin BORBORUDI
                                    (teise nimega Seyed Shamseddin BORBOROUDI)

                                    Sünnikuupäev: 21.9.1969

                                    ÜRO poolt loetellu lisatud Iraani aatomienergiaorganisatsiooni endine asejuht, kus ta allus ÜRO poolt loetellu kantud Feridun Abbasi Davanile. On olnud seotud Iraani tuumaprogrammiga alates vähemalt aastast 2002, sealhulgas on ta olnud AMADi endine hanke- ja logistikajuht, kus ta vastutas selliste variettevõtete kasutamise eest nagu Kimia Madan, et hankida varustust ja materjali Iraani tuumarelvaprogrammi jaoks.

                                    1.12.2011“.

                        2)

                        Pealkirja „I. Tuuma- või ballistiliste rakettide alastes programmides osalevad isikud ja üksused ning Iraani valitsust toetavad isikud ja üksused“ all asendatakse alapealkirja „B. Üksused“ all esitatud vastavad kanded järgmisega:

                                    Nimi

                                    Identifitseerimisandmed

                                    Põhjendus

                                    Loendisse kandmise kuupäev

                                    „87.

                                    Khala Afarin Pars (teise nimega PISHRO KHALA AFARIN COMPANY)

                                    Viimane teadaolev aadress: Unit 5, 2nd Floor, No 75, Mehran Afrand St, Sattarkhan St, Tehran.

                                    Osaleb sellise varustuse ja materjali hankimises, mida kasutatakse otseselt Iraani tuumaprogrammis.

                                    1.12.2011

                                    161.

                                    Sharif University of Technology (Sharifi Tehnikaülikool)

                                    Viimane teadaolev aadress: Azadi Ave/Street, PO Box 11365-11155, Tehran, Iran, Tel: +98 21 66 161 E-post: info@sharif.ir

                                    Sharif University of Technologyl (SUT) on palju koostöölepinguid Iraani valitsusorganisatsioonidega, mis on ÜRO ja/või ELi poolt loetellu kantud ning tegutsevad sõjalises või sellega seonduvas valdkonnas, eelkõige toodavad ja hangivad ballistilisi rakette. See hõlmab järgmist: leping ELi poolt loetellu kantud Aerospace Industries Organisationiga muu hulgas satelliitide tootmiseks; koostöö Iraani kaitseministeeriumi ja Iraani revolutsioonilisele kaardiväekorpusega (IRGC) arukate laevade väljatöötamiseks; laiaulatuslikum kokkulepe IRGCi õhujõududega, mis hõlmab ülikooli suhete ning organisatsioonilise ja strateegilise koostöö väljaarendamist ja tugevdamist; SUT on osaline kuue ülikooli lepingus, mis toetab Iraani valitsust kaitsealase uurimistöö kaudu;
                                    Kõik see näitab märkimisväärset seotust Iraani valitsusega sõjalises või sellega seonduvas valdkonnas ning Iraani valitsuse toetamist.

                                    8.11.2014“.

                        3)

                        Pealkirja „II. Islami Revolutsiooniline Kaardivägi“ all asendatakse alapealkirja „A. Isikud“ all esitatud vastavad kanded järgmisega:

                                    Nimi

                                    Identifitseerimisandmed

                                    Põhjendus

                                    Loendisse kandmise kuupäev

                                    „6.

                                    IRGC Mohammad Ali JAFARI

                                    IRGCi endine komandör

                                    23.6.2008

                                    7.

                                    IRGCi brigaadikindral Mostafa Mohammad NAJJAR

                                    Endine siseminister ja endine MODAFLi minister, vastutab kõikide sõjaliste programmide, sealhulgas ballistiliste rakettide programmide eest. Praegu relvajõudude peastaabi ülema vanemnõunik.

                                    23.6.2008

                                    8.

                                    IRGCi brigaadikindral Mohammad Reza NAQDI

                                    Sünnikoht: Nadjaf, Iraak
                                    Sünnikuupäev: 1953

                                    IRGCi asekomandör. IRGCi kultuuri- ja sotsiaalküsimuste endine asekomandör. Basij vastupanuliikumise endine komandör.

                                    26.7.2010

                                    11.

                                    IRGCi brigaadikindral Hossein SALAMI

                                    IRGCi komandör.

                                    26.7.2010

                                    13.

                                    IRGCi brigaadikindral Ahmad VAHIDI

                                    Kõrgema Riikliku Tehnikaülikooli (Supreme National Defense University) president ja endine MODAFLi minister.

                                    23.6.2008“.


title: Komisjoni Rakendusmäärus (EL) 2020/858, 18. juuni 2020, millega muudetakse rakendusmäärust (EL) 2018/732 selle kohaldamise kuupäeva edasilükkamise osas (EMPs kohaldatav tekst)

text:
                  19.6.2020

                  ET

                  Euroopa Liidu Teataja

                  L 195/57

         KOMISJONI RAKENDUSMÄÄRUS (EL) 2020/858,
         18. juuni 2020,
         millega muudetakse rakendusmäärust (EL) 2018/732 selle kohaldamise kuupäeva edasilükkamise osas
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. oktoobri 2014. aasta direktiivi 2014/94/EL alternatiivkütuste taristu kasutuselevõtu kohta, (1) eriti selle artikli 7 lõiget 3,
         ning arvestades järgmist:

                     (1)

                     Vastavalt komisjoni rakendusmäärusele (EL) 2018/732 (2) tuleks kütusehindade võrdluste kuvamisel tanklates teha valik sõiduautodest, millel on vähemalt võrreldav mass ja võimsus, kuid mis kasutavad eri kütuseid. Liikmesriikidel on võimalus kasutada digiteerimise pakutavaid võimalusi, näiteks veebipõhiseid vahendeid, et anda teavet turul olemasolevate sõidukimudelite kohta ja lisada muud teavet. Seetõttu võib lisaks kütusehindade võrdluste kuvamisele tanklates kasutada ka linki üksikasjalikumat või täiendavat teavet sisaldavale veebisaidile. See ei peaks siiski asendama tankla teabeekraani.

                     (2)

                     Liikmesriigid peaksid kindlaks määrama, millised tanklad peavad esitama alternatiivkütuste ühikuhinna võrdluse tulemused vastavalt rakendusmääruse (EL) 2018/732 I lisas sätestatud ühisele metoodikale. Teabeekraan peaks töötama viisil, mis annaks tarbijatele piisavalt teavet näiteks plakatite, paneelide või monitoride kaudu. Nende paigaldamiseks tuleb tanklates teha eritöid. Teabeekraaniga seotud lahendused ei tohiks koormata väikeseid ja keskmise suurusega ettevõtjaid.

                     (3)

                     Liit lõi Euroopa ühendamise rahastu raames programmi toetusmeetme, et aidata liikmesriikidel rakendada direktiivi 2014/94/EL artikli 7 lõiget 3, mis sisaldab ka soovitusi teabeekraanide ühtlustatud kasutuselevõtuks. Need soovitused ei ole veel kättesaadavad, kuna nõutavate kohapealsete katsete tegemine tuli edasi lükata, sest juurdepääs tanklatele katsete korraldamiseks on COVID-19 pandeemiaga seotud liikumispiirangute tõttu oluliselt raskendatud. Sellega seoses pikendas komisjon programmi toetusmeetmes osalevate liikmesriikide nõudmisel selle kestust ja pikendas asjaomase toetuslepingu kehtivust kuni 30. septembrini 2020. See tähendab, et liikmesriikidele programmi toetusmeetme raames direktiivi 2014/94/EL artikli 7 lõike 3 ühtlustatud rakendamiseks antavate soovituste lõplik esitamine lükkub edasi.

                     (4)

                     Liikmesriigid märkisid alternatiivkütuste taristu komitee 3. aprillil 2020 toimunud koosolekul, et COVID-19 leviku piiramiseks võetud meetmed raskendavad juurdepääsu tanklatele. Seega ei ole võimalik teha kõiki vajalikke töid, et varustada tanklad ekraanidega vastavalt programmi toetusmeetmes antud soovitustele. Lisaks nõuab plakatite, paneelide või monitoride kasutuselevõtt füüsilist tööd tanklates, mis võib tekitada klientidele ja töötajatele ohutusriske sotsiaalse distantseerumise kohustuse tõttu. Seepärast taotlesid liikmesriigid rakendusmääruse (EL) 2018/732 kohaldamise kuupäeva edasilükkamist.

                     (5)

                     Eespool loetletud piirangute tõttu ei ole võimalik luua vajalikku taristut, mis lubaks tanklatel alustada rakendusmääruse (EL) 2018/732 lisas sätestatud metoodika kasutamist artiklis 2 sätestatud kohaldamise kuupäeval. Lisaks on liikmesriikidel probleeme asjakohaste andmete kogumisega. Seepärast tuleks rakendusmääruse (EL) 2018/732 kohaldamise kuupäeva kuue kuu võrra edasi lükata, et võimaldada liikmesriikidel kompenseerida COVID-19 kriisi põhjustatud viivituse negatiivset mõju kõnealuses määruses sätestatud meetmete rakendamisele.

                     (6)

                     Selleks et praeguse COVID-19 kriisi tingimustes tekkinud olukorda viivitamata leevendada ning võimaldada liikmesriikidel ja kõigil sidusrühmadel kohandada oma tegevust vastavalt kavandatud muudatusele, peaks käesolev määrus jõustuma järgmisel päeval pärast selle avaldamist Euroopa Liidu Teatajas.

                     (7)

                     Käesolevas määruses sätestatud meetmed on kooskõlas direktiivi 2014/94/EL artikli 9 lõike 1 kohaselt loodud komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmääruse (EL) 2018/732 artikli 2 teine lõik asendatakse järgmisega:

               „Seda kohaldatakse alates 7. detsembrist 2020.“

            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 18. juuni 2020

                  Komisjoni nimel

                  eesistuja

               Ursula VON DER LEYEN

            (1)  ELT L 307, 28.10.2014, lk 1.

            (2)  Komisjoni 17. mai 2018. aasta rakendusmäärus (EL) 2018/732 alternatiivkütuste ühikuhindade võrdlemise ühtse metoodika kohta Euroopa Parlamendi ja nõukogu direktiivi 2014/94/EL kohaselt (ELT L 123, 18.5.2018, lk 85).


title: Komisjoni rakendusmäärus (EL) 2020/861, 16. juuni 2020, millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis „Cantal“ / „fourme de Cantal“ / „cantalet“ (KPN)

text:
                  22.6.2020

                  ET

                  Euroopa Liidu Teataja

                  L 197/1

         KOMISJONI RAKENDUSMÄÄRUS (EL) 2020/861,
         16. juuni 2020,
         millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis „Cantal“ / „fourme de Cantal“ / „cantalet“ (KPN)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
         ning arvestades järgmist:

                     (1)

                     Vastavalt määruse (EL) nr 1151/2012 artikli 53 lõike 1 esimesele lõigule vaatas komisjon läbi Prantsusmaa taotluse saada heakskiit komisjoni määrusega (EÜ) nr 1107/96 (2) registreeritud kaitstud päritolunimetuse „Cantal“ / „fourme de Cantal“ / „cantalet“ spetsifikaadi muudatusele. See muudatus hõlmab nimetuse „Cantal“ / „fourme de Cantal“ / „cantalet“ muutmist nimetuseks „Cantal“ / „Fourme de Cantal“.

                     (2)

                     Kuna asjaomane muudatus ei ole väike määruse (EL) nr 1151/2012 artikli 53 lõike 2 tähenduses, avaldas komisjon kõnealuse määruse artikli 50 lõike 2 punkti a kohase muutmistaotluse Euroopa Liidu Teatajas (3).

                     (3)

                     Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks spetsifikaadi muudatus heaks kiita,

               ON VASTU VÕTNUD KÄESOLEVA MÄÄRUSE:

            Artikkel 1

               Euroopa Liidu Teatajas avaldatud nimetuse „Cantal“ / „fourme de Cantal“ / „cantalet“ (KPN) spetsifikaadi muudatus kiidetakse heaks.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 16. juuni 2020

                  Komisjoni nimel

                  presidendi eest

                  komisjoni liige

               Janusz WOJCIECHOWSKI

            (1)  ELT L 343, 14.12.2012, lk 1.

            (2)  Komisjoni 12. juuni 1996. aasta määrus (EÜ) nr 1107/96 geograafiliste tähiste ja päritolunimetuste registreerimise kohta nõukogu määruse (EMÜ) nr 2081/92 artiklis 17 sätestatud korras (EÜT L 148, 21.6.1996, lk 1).

            (3)  ELT C 46, 11.2.2020, lk 14.


title: Komisjoni rakendusmäärus (EL) 2020/862, 19. juuni 2020, milles käsitletakse Euroopa Parlamendi ja nõukogu määruses (EL) nr 1306/2013 sätestatud otsetoetuste kohandamise määra kehtestamist 2020. kalendriaastaks

text:
                  22.6.2020

                  ET

                  Euroopa Liidu Teataja

                  L 197/3

         KOMISJONI RAKENDUSMÄÄRUS (EL) 2020/862,
         19. juuni 2020,
         milles käsitletakse Euroopa Parlamendi ja nõukogu määruses (EL) nr 1306/2013 sätestatud otsetoetuste kohandamise määra kehtestamist 2020. kalendriaastaks
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1306/2013 ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008, (1) eriti selle artikli 26 lõiget 3,
         olles konsulteerinud põllumajandusfondide komiteega
         ning arvestades järgmist:

                     (1)

                     Vastavalt määruse (EL) nr 1306/2013 artiklile 25 tuleb põllumajanduslikku tootmist või turustamist mõjutavate suurte kriiside korral luua põllumajandussektorile lisatoetuse andmiseks reserv, vähendades iga aasta alguses otsetoetusi kõnealuse määruse artiklis 26 osutatud finantsdistsipliini mehhanismiga.

                     (2)

                     Määruse (EL) nr 1306/2013 artikli 26 lõikes 1 on sätestatud, et selle tagamiseks, et kõnealuse määruse artiklis 16 osutatud turuga seotud kulude ja otsetoetuste rahastamiseks kasutatavaid aastaseid ülemmäärasid ei ületataks, tuleb määrata kindlaks otsetoetuste kohandamise määr, kui asjaomase eelarveaasta vaheülemmäära raames rahastatavate meetmete prognoosid osutavad kohaldatava aastase ülemmäära ületamisele.

                     (3)

                     Otsetoetuste ja turuga seotud kulude esialgsetest prognoosidest 2021. eelarveaastaks nähtub vajadus finantsdistsipliini järele summas 647,2 miljonit eurot, sealhulgas põllumajandussektori kriisireservi summa 487,6 miljonit eurot jooksevhindades.

                     (4)

                     Selle summa katmiseks tuleb 2020. kalendriaasta puhul kohaldada finantsdistsipliini Euroopa Parlamendi ja nõukogu määruse (EL) nr 1307/2013 (2) I lisas loetletud toetuskavade raames makstavate otsetoetuste suhtes.

                     (5)

                     Määruse (EL) nr 1306/2013 artikli 26 lõike 3 kohaselt tuleb kohandamismäär määrata kindlaks selle kalendriaasta 30. juuniks, mille suhtes kohandamismäära kohaldatakse.

                     (6)

                     Muudetud ettepanekut nõukogu määruse kohta, millega määratakse kindlaks mitmeaastane finantsraamistik aastateks 2021–2027, (3) ei ole veel vastu võetud. Seepärast tuleks ettevaatusabinõuna kasutada kohandamismäära arvutamiseks Euroopa Põllumajanduse Tagatisfondi 2021. eelarveaasta kuludeks eraldatavat netosaldot 40 179,1 miljonit eurot (muudetud ettepanekus sätestatud vaheülemmäär, mida on kohandatud vastavalt vahendite sellisele ümberpaigutamisele Euroopa Maaelu Arengu Põllumajandusfondi ja otsetoetuste raames, millest liikmesriigid on teatanud).

                     (7)

                     Üldjuhul makstakse ühe kalendriaasta (N) jaoks otsetoetuste saamise taotluse esitanud põllumajandustootjatele toetust eelarveaasta (N + 1) piiresse jääva kindlaksmääratud makseperioodi jooksul. Sellegipoolest võivad liikmesriigid maksta põllumajandustootjatele toetust teatava tähtaja jooksul ka pärast kõnealuse makseperioodi lõppu. Nimetatud maksed võidakse teha järgneval eelarveaastal. Kui asjaomase kalendriaasta suhtes kohaldatakse finantsdistsipliini, ei tohiks kohandamismäära kohaldada selliste maksete suhtes, mille kohta esitati toetusetaotlused muudel kalendriaastatel kui finantsdistsipliini kohaldamise kalendriaastal. Seepärast on põllumajandustootjate võrdse kohtlemise tagamiseks asjakohane sätestada, et kohandamismäära kohaldatakse üksnes selliste maksete suhtes, mille kohta on toetusetaotlused esitatud finantsdistsipliini kohaldamise kalendriaastal, olenemata sellest, millal põllumajandustootjatele makse tehakse.

                     (8)

                     Määruse (EL) nr 1307/2013 artikli 8 lõikes 1 on sätestatud, et määruse (EL) nr 1306/2013 artikli 26 kohaselt kindlaks määratud kohandamismäära kohaldatakse üksnes 2 000 eurot ületavate otsetoetuste suhtes, mida antakse põllumajandustootjatele asjaomasel kalendriaastal. Lisaks on määruse (EL) nr 1307/2013 artikli 8 lõikes 2 sätestatud, et otsetoetuste järkjärgulise kehtestamise tulemusel kohaldatakse kohandamise määra Horvaatia suhtes alles alates 1. jaanuarist 2022. Seega ei tuleks käesoleva määrusega kindlaks määratavat kohandamismäära kohaldada nimetatud liikmesriigi põllumajandustootjate suhtes,

               ON VASTU VÕTNUD KÄESOLEVA MÄÄRUSE:

            Artikkel 1

               1.   Selleks et kehtestada kohandamismäär kooskõlas määruse (EL) nr 1306/2013 artiklitega 25 ja 26 ning kooskõlas määruse (EL) nr 1307/2013 artikli 8 lõikega 1, kohaldatakse määruse (EL) nr 1307/2013 I lisas loetletud toetuskavade raames makstavate selliste 2 000 eurot ületavate otsetoetuste vähendamise korral, mida makstakse põllumajandustootjatele 2020. kalendriaasta kohta esitatud toetusetaotluse alusel, kohandamismäära 2,140411 %.

               2.   Lõikes 1 sätestatud vähendamist ei kohaldata Horvaatias.

            Artikkel 2
            Käesolev määrus jõustub seitsmendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 19. juuni 2020

                  Komisjoni nimel

                  eesistuja

               Ursula VON DER LEYEN

            (1)  ELT L 347, 20.12.2013, lk 549.

            (2)  Euroopa Parlamendi ja nõukogu 17. detsembri 2013. aasta määrus (EL) nr 1307/2013, millega kehtestatakse ühise põllumajanduspoliitika raames toetuskavade alusel põllumajandustootjatele makstavate otsetoetuste eeskirjad ning tunnistatakse kehtetuks nõukogu määrused (EÜ) nr 637/2008 ja (EÜ) nr 73/2009 (ELT L 347, 20.12.2013, lk 608).

            (3)  COM(2020) 443 final.


title: Komisjoni Rakendusmäärus (EL) 2020/864, 22. juuni 2020, millega määratakse kindlaks teraviljasektori imporditollimaksud, mida kohaldatakse alates 23. juunist 2020

text:
                  23.6.2020

                  ET

                  Euroopa Liidu Teataja

                  LI 197/1

         KOMISJONI RAKENDUSMÄÄRUS (EL) 2020/864,
         22. juuni 2020,
         millega määratakse kindlaks teraviljasektori imporditollimaksud, mida kohaldatakse alates 23. juunist 2020
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artiklit 183,
         ning arvestades järgmist:

                     (1)

                     Komisjoni määruse (EL) nr 642/2010 (2) artikli 1 lõikega 1 on ette nähtud, et CN-koodide 1001 11 00, 1001 19 00, ex 1001 91 20 (pehme seemnenisu), ex 1001 99 00 (kõrgekvaliteediline pehme nisu, v.a seemnenisu), 1002 10 00, 1002 90 00, 1005 10 90, 1005 90 00, 1007 10 90 ja 1007 90 00 alla kuuluvate toodete imporditollimaks on võrdne nende toodete importimise ajal kehtiva sekkumishinnaga mida on suurendatud, 55 % ning vähendatud vastava partii CIF-impordihinna võrra. Kõnealune imporditollimaks ei tohi siiski ületada ühise tollitariifistiku tollimaksumäära.

                     (2)

                     Määruse (EL) nr 642/2010 artikli 1 lõikega 2 on ette nähtud, et nimetatud artikli lõikes 1 osutatud imporditollimaksu arvutamiseks kehtestatakse kõnealuses lõikes osutatud toodetele regulaarselt tüüpilised CIF-impordihinnad.

                     (3)

                     Määruse (EL) nr 642/2010 artikli 2 lõike 1 kohaselt on nimetatud määruse artikli 1 lõikes 1 osutatud toodete imporditollimaksu arvutamiseks kasutatav hind iga päeva tüüpiline CIF-impordihind, mis on kindlaks määratud nimetatud määruse artikliga 5 ette nähtud korras.

                     (4)

                     Alates 21. septembrist 2017 arvutatakse Kanadast pärit ja CN-koodide 1001 11 00, 1001 19 00, ex 1001 99 00 (kõrgekvaliteediline pehme nisu, v.a seemnenisu), 1002 10 00 ja 1002 90 00 alla kuuluvate toodete imporditollimaks määruse (EL) nr 642/2010 artikli 2 lõike 5 kohaselt.

                     (5)

                     Seepärast tuleks alates 23. juunist 2020 kehtestada imporditollimaksud, mida kohaldatakse uute maksude jõustumiseni.

                     (6)

                     Kooskõlas määruse (EL) nr 642/2010 artikli 2 lõikega 2 peaks käesolev määrus jõustuma selle avaldamise päeval,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EL) nr 642/2010 artikli 1 lõikes 1 osutatud teraviljasektori imporditollimaksud, mida kohaldatakse alates 23. juunist 2020, on sätestatud käesoleva määruse I lisas, lähtudes käesoleva määruse II lisas esitatud teabest.

            Artikkel 2
            Käesolev määrus jõustub selle Euroopa Liidu Teatajas avaldamise päeval.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 22. juuni 2020

                  Komisjoni nimel

                  presidendi eest

                  põllumajanduse ja maaelu arengu peadirektoraadi

                  peadirektor

               Wolfgang BURTSCHER

            (1)  ELT L 347, 20.12.2013, lk 671.

            (2)  Komisjoni 20. juuli 2010. aasta määrus (EL) nr 642/2010 nõukogu määruse (EÜ) nr 1234/2007 rakenduseeskirjade kohta teraviljasektori imporditollimaksude osas (ELT L 187, 21.7.2010, lk 5).

            I LISA
            Määruse (EL) nr 642/2010 artikli 1 lõikes 1 osutatud toodete imporditollimaksud, mida kohaldatakse alates 23. juunist 2020

                        CN-kood

                        Toote kirjeldus

                        Imporditollimaks  (1)
                            (2)

                        (eurot/tonn)

                        1001 11 00

                        Kõva NISU, seemneks

                        0,00

                        1001 19 00

                        Kõva NISU, kõrge kvaliteediga, v.a seemneks

                        0,00

                        keskmise kvaliteediga, v.a seemneks

                        0,00

                        madala kvaliteediga, v.a seemneks

                        0,00

                        Ex10019120

                        Harilik NISU, seemneks

                        0,00

                        Ex10019900

                        Harilik NISU, kõrge kvaliteediga, v.a seemneks

                        0,00

                        1002 10 00

                        RUKIS, seemneks

                        4,65

                        1002 90 00

                        RUKIS, v.a seemneks

                        4,65

                        1005 10 90

                        MAISITERAD, seemneks (v.a hübriidid)

                        4,65

                        1005 90 00

                        MAISITERAD, v.a seemneks (3)

                        4,65

                        1007 10 90

                        TERASORGO, seemneks (v.a hübriidid)

                        4,65

                        1007 90 00

                        TERASORGO, v.a seemneks

                        4,65

               (1)  Importija võib taotleda määruse (EL) nr 642/2010 artikli 2 lõike 4 kohaselt imporditollimaksu vähendamist:

                        —

                        3 euro võrra tonni kohta, kui lossimissadam asub Vahemere ääres (alates Gibraltari väinast) või Musta mere ääres ning kaup saabub liitu Atlandi ookeani või Suessi kanali kaudu,

                        —

                        2 euro võrra tonni kohta, kui lossimissadam asub Taanis, Eestis, Iirimaal, Lätis, Leedus, Poolas, Soomes, Rootsis, Ühendkuningriigis või Pürenee poolsaare Atlandi ookeani ääres.

               (2)  Kanadast pärit ja CN-koodide 1001 11 00, 1001 19 00, ex 1001 99 00 (kõrgekvaliteediline pehme nisu, v.a seemnenisu), 1002 10 00 ja 1002 90 00 alla kuuluvate toodete puhul arvutatakse tollimaks määruse (EL) nr 642/2010 artikli 2 lõike 5 kohaselt.

               (3)  Importija võib taotleda imporditollimaksu vähendamist ühtse määra alusel 24 euro võrra tonni kohta, kui on täidetud määruse (EL) nr 642/2010 artiklis 3 kehtestatud tingimused.

            II LISA
            I lisas kehtestatud imporditollimaksude arvutamisel arvestatavad tegurid

               1.
               Määruse (EL) nr 642/2010 artikli 2 lõikes 2 osutatud võrdlusperioodi keskmised:

                           (eurot/tonn)

                           Pehme nisu  (1)

                           Mais

                           Börs

                           Minneapolis

                           Chicago

                           Noteering

                           183,142

                           115,120

                           Mehhiko lahe lisatasu

                           –

                           24,873

                           Suure järvistu lisatasu

                           42,705

                           –

               2.
               Määruse (EL) nr 642/2010 artikli 2 lõikes 2 osutatud võrdlusperioodi keskmised:

                           Lasti veokulud: Mehhiko laht – Rotterdam:

                           12,390

                           Lasti veokulud: Suur järvistu – Rotterdam:

                           36,075

               (1)  Lisatasu 14 eurot tonni kohta sisse arvestatud (määruse (EL) nr 642/2010 artikli 5 lõige 3).


title: Komisjoni rakendusmäärus (EL) 2020/867, 18. juuni 2020, millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [„Aprutino Pescarese“ (KPN)]

text:
                  25.6.2020

                  ET

                  Euroopa Liidu Teataja

                  L 201/4

         KOMISJONI RAKENDUSMÄÄRUS (EL) 2020/867,
         18. juuni 2020,
         millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [„Aprutino Pescarese“ (KPN)]
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
         ning arvestades järgmist:

                     (1)

                     Vastavalt määruse (EL) nr 1151/2012 artikli 53 lõike 1 esimesele lõigule vaatas komisjon läbi Itaalia taotluse saada heakskiit komisjoni määrusega (EÜ) nr 1263/96 (2) registreeritud kaitstud päritolunimetuse „Aprutino Pescarese“ spetsifikaadi muudatusele.

                     (2)

                     Kuna asjaomane muudatus ei ole väike määruse (EL) nr 1151/2012 artikli 53 lõike 2 tähenduses, avaldas komisjon kõnealuse määruse artikli 50 lõike 2 punkti a kohase muutmistaotluse Euroopa Liidu Teatajas (3).

                     (3)

                     Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks spetsifikaadi muudatus heaks kiita,

               ON VASTU VÕTNUD KÄESOLEVA MÄÄRUSE:

            Artikkel 1

               Euroopa Liidu Teatajas avaldatud nimetuse „Aprutino Pescarese“ (KPN) spetsifikaadi muudatus kiidetakse heaks.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 18. juuni 2020

                  Komisjoni nimel

                  presidendi eest

                  komisjoni liige

               Janusz WOJCIECHOWSKI

            (1)  ELT L 343, 14.12.2012, lk 1.

            (2)  Komisjoni 1. juuli 1996. aasta määrus (EÜ) nr 1263/96, millega muudetakse määruse (EÜ) nr 1107/96 (geograafiliste tähiste ja päritolunimetuste registreerimise kohta nõukogu määruse (EMÜ) nr 2081/92 artiklis 17 sätestatud korras) lisa (EÜT L 163, 2.7.1996, lk 20).

            (3)  ELT C 44, 10.2.2020, lk 37.


title: Komisjoni rakendusmäärus (EL) 2020/868, 18. juuni 2020, millega tunnistatakse kehtetuks rakendusmäärus (EL) 2016/1140 teatavate kaupade klassifitseerimise kohta kombineeritud nomenklatuuris

text:
                  25.6.2020

                  ET

                  Euroopa Liidu Teataja

                  L 201/5

         KOMISJONI RAKENDUSMÄÄRUS (EL) 2020/868,
         18. juuni 2020,
         millega tunnistatakse kehtetuks rakendusmäärus (EL) 2016/1140 teatavate kaupade klassifitseerimise kohta kombineeritud nomenklatuuris
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
         ning arvestades järgmist:

                     (1)

                     Rakendusmäärusega (EL) 2016/1140 (2) klassifitseeris komisjon nõukogu määruse (EMÜ) nr 2658/87 (3) I lisas sätestatud kombineeritud nomenklatuuris kaks valu leevendavat toodet, millest üks on isesoojeneva plaastri kujul ja teine isesoojeneva vöö kujul; need klassifitseeriti CN-koodi 3824 90 96 alla kui mujal nimetamata keemiatooted või valmistised.

                     (2)

                     Euroopa Kohus otsustas kohtuasjas C-182/19, (4) et rakendusmäärus (EL) 2016/1140 on kehtetu.

                     (3)

                     Õiguskindluse huvides tuleks Euroopa Kohtu poolt kehtetuks tunnistatud õigusakt liidu õiguskorrast ametlikult välja jätta.

                     (4)

                     Seepärast tuleks rakendusmäärus (EL) 2016/1140 kehtetuks tunnistada.

                     (5)

                     Käesoleva määrusega ette nähtud meetmed on kooskõlas tolliseadustiku komitee arvamusega.

                     (6)

                     Kuna rakendusmäärust (EL) 2016/1140 ei saa pärast Euroopa Kohtu 26. märtsi 2020. aasta otsust õiguskindluse ja õigusselguse tagamiseks kohaldada, peaks käesolev määrus jõustuma kiiremas korras,

               ON VASTU VÕTNUD KÄESOLEVA MÄÄRUSE:

            Artikkel 1

                        Rakendusmäärus (EL) 2016/1140 tunnistatakse kehtetuks.

            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 18. juuni 2020

                  Komisjoni nimel

                  presidendi eest

                  maksunduse ja tolliliidu peadirektoraadi

                  peadirektori kt

               Philip KERMODE

            (1)  ELT L 269, 10.10.2013, lk 1.

            (2)  Komisjoni 8. juuli 2016. aasta rakendusmäärus (EL) 2016/1140 teatavate kaupade klassifitseerimise kohta kombineeritud nomenklatuuris (ELT L 189, 14.7.2016, lk 1).

            (3)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).

            (4)  Euroopa Kohtu 26. märtsi 2020. aasta otsus kohtuasjas Pfizer Consumer Healthcare Ltd, C-182/19, ECLI:EU:C:2020:243.